open-index/open-wikipedia-markdown huggingface dataset:
అహ నా పెళ్ళంట (2011 సినిమా)

**అహ నా పెళ్ళంట** 2011 లో వీరభద్రం చౌదరి దర్శకత్వంలో విడుదలైన ఓ హాస్యభరిత చిత్రం. ఇందులో అల్లరి నరేష్, రీతూ బర్మేచ, అనిత ప్రధాన పాత్రలు పోషించగా బ్రహ్మానందం, నాగినీడు, ప్రకాష్ రాజ్, సుబ్బరాజు, సామ్రాట్ తదితరులు ఇతర ముఖ్యపాత్రల్లో నటించారు. రఘు కుంచే సంగీతాన్నందించాడు. ఈ సినిమా రాష్ట్రవ్యాప్తంగా మార్చి 2, 2011 న విడుదలైంది. 48 సెంటర్లలో 50 రోజులు, అన్ని మెయిన్ సెంటర్లలో వంద రోజులు పూర్తి చేసుకుంది. 2011సంవత్సరం మొదటి భాగంలో మిరపకాయ్, అలా మొదలైంది లాంటి సినిమాలతో కలిసి మంచి వసూళ్ళు సాధించింది.

## కథ
సుబ్రహ్మణ్యం (అల్లరి నరేష్) ఒక తెలివైన, కష్టపడే మనస్తత్వం గల ఓ సాఫ్టువేర్ ఇంజనీరు. అతను తన మామ (ఆహుతి ప్రసాద్) తో కలిసి ఉంటుంటాడు. తన గదిలో బిల్ గేట్స్ ఫోటో పెట్టుకుని ఆయనంత ఎత్తుకు ఎదగాలని కలలు కంటుంటాడు. ఖాళీ సమయంలో తన స్నేహితురాలు మధు (అనిత) తోనూ, సహోద్యోగి బిజీ బాలరాజ్ (బ్రహ్మానందం) తో కాలం గడుపుతుంటాడు. ఒకరోజు రాత్రి బాగా తాగిన మత్తులో ఇంటికి వస్తాడు. లేచి చూసేసరికి తను సంజన (రీతూ బర్మేచ) అనే అమ్మయితో కలిసి పడుకుని ఉంటాడు. ఇద్దరూ ఎంత ఆలోచించినా వాళ్ళు అలా ఎందుకు కలిసి పడుకున్నారో అర్థం కాదు. తామిద్దరూ శారీరకంగా కూడా కలిశామని నమ్ముతారు.

కొద్ది రోజులకు సంజన సోదరులు వచ్చి అమాయకురాలైన తమ చెల్లెలు సంజనను పెళ్ళి చేసుకోకపోతే పరిణామాలు తీవ్రంగా ఉంటాయని సుబ్రహ్మణ్యాన్ని హెచ్చరించి వెళతారు. అతను ఎంత ప్రయత్నించినా వాళ్ళ నుంచి, పెళ్ళి నుంచి తప్పించుకోలేక పోతాడు. ఇక విధి లేని పరిస్థితుల్లో బలవంతపు వివాహానికి అంగీకరించగా అతనికి ఆ సోదరుల గురించి ఓ రహస్యం తెలుస్తుంది. వారి గుట్టు తెలిసినా తాను వాళ్ళ మీద ఆధిక్యాన్ని ప్రదర్శించాల్సింది పోయి వాళ్ళ నాటకాల, వెన్నుపోట్లకు లొంగిపోతాడు.
చివరకు సుబ్బు ఎవరిని పెళ్ళి చేసుకున్నాడన్నది మిగతా కథ.

## తారాగణం
* అల్లరి నరేష్
* రీతు బర్మేచా
* అనిత
* శ్రీహరి
* ఆహుతి ప్రసాద్
* బ్రహ్మానందం
* సుబ్బరాజు
* నాగినీడు
* సామ్రాట్  
* గిరిధర్ 

## సాంకేతిక వర్గం

* దర్శకుడు: వీరభద్రం చౌదరి 
* సంగీతం: రఘు కుంచె 
* గీత రచయితలు: భాస్కరభట్ల రవికుమార్, వేటూరి సుందరరామమూర్తి, సిరాశ్రీ 
* నేపథ్య గాయకులు: రఘు కుంచె, కె.ఎస్.చిత్ర, వేణు, సింహ, భార్గవి పిళ్ళై, అంజనా సౌమ్య, పృధ్వీచంద్ర, అనుదీప్ దేవ్, నోయెల్ 
* ఛాయ గ్రహణం: లోగనాథన్ శ్రీనివాసన్ 
* నిర్మాత: రామబ్రహ్మం సుంకర 
* పంపిణీదారులు: ఎ.కె.ఎంటర్ టైన్మెంట్స్ 
* విడుదల:02:03:2011.

## పాటలు
ఈ చిత్రంలో పాటలు రఘు కుంచే స్వరపరిచాడు.

## మూలాలు

వర్గం:2011 తెలుగు సినిమాలు
వర్గం:బ్రహ్మానందం నటించిన సినిమాలు
శ్రీరాజ్ గిన్నె

**శ్రీరాజ్ గిన్న ([[ఆంగ్ల భాష|ఆంగ్లం:]]Sriraj Ginne) ** (జ. 1946 నవంబరు 22), భారతదేశంలోని ఆంధ్రప్రదేశ్ సినిమా పరిశ్రమలో సంభాషణా రచయిత. ఆయన స్క్రిప్ట్ రాసిన చిత్రాలలో ముఖ్యమైనవి కలికాలం, సూరిగాడు, ప్రేమిస్తే. ఆయన తెలుగు టెలివిజన్ సీరియళ్ళు కూడా రాస్తుంటారు. వాతిలో స్నేహ ముఖ్యమైనది. ఆయన లఘు కథలు, నాటకాలు, లఘు నాటకాలు, అనువాదాలు చేస్తూంటారు.

## నేపధ్యం
శ్రీరాజ్ లఘు కథా రచయితగా పసిద్ధుడు. ఆయన సుమారు 100 కథలు వ్రాసాడు. అందుకో కొన్ని ఆంగ్లం, కన్నడం, ఒరియా, హిందీ భాషల్లోఅనువాదమైనాయి. కొన్ని ప్రముఖ జర్నల్స్ లో ప్రచురితమైనాయి. ఆయన రాసిన "కాలధర్మం" అనే నాటకం బెంగళూరులో జరిగిన అఖిల భారత తెలుగు మహాసభలలో ప్రదర్శించబడింది. ఆయన 15 నాటకాలు, 25 లఘు నాటకాలు రచించారు. యివి ఆకాశవాణి, స్నేహ టెలివిజన్ లలో ప్రసారమైనాయి. ఆయన 15 తెలుగు సినిమాలకు సంభాషణలు రాసాడు. వాటిలో "కలికాలం", "సూరిగాడు" (1993లో ఇండియన్ పనోరమలో ఉత్తమ చిత్రంగా ర్యాండు పొందబడినది అంరియు అదే సంవత్సరం చైనా ఫిల్ం ఫెస్ట్ లో ఎంపికైనది), "ప్రేమించు" (2001లో బంగారు నంది పురస్కారం పొందినది), "రాజేశ్వరి కళ్యాణం", "అక్కా బాగున్నావా" ముఖ్యమైనవి.

## చిత్రాలు

### రచయితగా
* కలికాలం : 1991 మే 30 - కథ
* సూరిగాడు : 1992 ఏప్రిల్ 17 - డైలాగులు, కథ 
* *కలిగాలం* (తంకిళం) : మే 1992 -కథ
* అత్తకు కొడుకు మామకు అల్లుడు : 1993 జనవరి 9
* మామా కోడళ్ళు : 02.04.1993
* *అప్పలీ మనసా (మరాఠీ)* : జూన్ 1993
* *కుంకుమ భాగ్య (కన్నడ)* :అక్టోబరు 1993
* *సంతాన్ (హిందీ)* : 1993 నవంబరు 12 - కథ
* *పోలీస్ అఫీసర్ (తమిళ డబ్బింగ్)* : జూలై 1993
* *వాచ్‌మన్ వడివేలి (తమిళం)* : 1994 జూలై 24
* *వెన్నెల (తెలుగు)* : మే 1994
* *ఆంటీ చోరీ తోంటీ కట్టె (ఒరియా)* : డిసెబరు 1993
* *కలికాల్ (బెంగాళీ)* : 1993
* *తపస్సు (తెలుగు)* : 1995 ఫిబ్రవరి 2
* *అక్కా బాగున్నావా?* : సెప్టెంబరు 1997
* *స్పీడ్ డాన్సర్* (తెలుగు) : 1999 జూన్ 17
* *రాజేశ్వరి కళ్యాణం (తెలుగు)  : 1995*
* *[[ప్రేమించు]]* : 2001 ఏప్రిల్ 11 -కథ
* *మాజీ ఆయీ (మరాఠీ)* : 2008

### టెలివిజన్
* *స్నేహ  (13 ఎపిసోడ్ల సీరియల్)* - ఈటీవీ 1995 ఆగస్టు 29 నుండి 1995 నవంబరు 28 
* *రాగం మారిన పాట (ఒకే ఎపిసోడ్)* 
* *మందాకిని (ఒకే ఎపిసోడ్)*

### పుస్తకాలు
* లంచం (నాటకం)
* ఒక్క క్షనం (లఘు కథల పోటీ)
* చుక్కలసీమ (లఘు కథ)
* కాలధర్మం (నాటకం)
* వెలుగు వాక్గిలోకి (Anthology of Short Stories)

## మూలాలు

## ఆధారాలు
* http://www.indiaglitz.com/channels/telugu/
* https://web.archive.org/web/20110907070003/http://www.navyaweekly.com/2011/jan/26/page19.asp
* https://web.archive.org/web/20160304025035/http://kinige.com/kbook.php?id=2953

## ఇతర లింకులు
* Felicitation in Visakhapatnam http://www.hindu.com/mp/2004/03/01/stories/2004030101550200.htm 
* Book Review in THE HINDU, Visakhapatnam May 4, 2004 Tuesday http://www.hindu.com/br/2004/05/04/stories/2004050400091802.htm 
* Felicitation by Telecom Kala Sravanthi http://www.hindu.com/mp/2004/03/15/stories/2004031501820200.htm 

వర్గం:1946 జననాలు
వర్గం:జీవిస్తున్న ప్రజలు
వర్గం:తెలుగువారు
వర్గం:తెలుగు రచయితలు
ప్రాణం (సినిమా)

**ప్రాణం** మల్లి దర్శకత్వంలో పునర్జన్మల ప్రేమకథ నేపథ్యంగా 2003 లో విడుదలైన తెలుగు సినిమా. ఇందులో అల్లరి నరేష్, సదా ప్రధాన పాత్రల్లో నటించారు. మాగంటి బాబు ఈ సినిమాకు నిర్మాతగా వ్యవహరించగా కమలాకర్ సంగీత దర్శకత్వం వహించాడు.

## కథ
కోస్తా ప్రాంతంలోని ఓ కుగ్రామంలో శివుడు (అల్లరి నరేష్) ఒక తక్కువ కులానికి చెందిన వాడు. పాటలు బాగా పాడగలడు. నాటకాలు వేయగలడు. తన స్నేహ బృందంతో కలిసి ఎప్పుడూ సరదాగా తిరుగుతుంటాడు. కాత్యాయని (సదా) ఒక శుద్ధ బ్రాహ్మణ కుటుంబానికి చెందిన అమ్మాయి. అల్లరి పిల్ల. శివుడిలో కళను చూసి కాత్యాయని అతన్ని ప్రేమిస్తుంది. శివుడు కూడా గ్రామంలో ఉండే కులం కట్టుబాట్లు మరిచి ఆమెతో ప్రేమలో పడతాడు. ఇద్దరూ ఎవరికీ తెలియకుండా చెట్టపట్టాలేసుకుని తిరుగుతుంటారు. సనాతన వాదియైన ఆమె తండ్రి, గ్రామం యొక్క పూజారి, ఎక్కువ కులం వాళ్ళు తక్కువ కులం వాడితో ప్రేమలో పడి గ్రామ కట్టుబాట్లు ఉల్లంఘించారనే నేరంతో వారిద్దరినీ ఆ గ్రామదేవత ఉన్న చెట్టుకు ఉరి తీస్తారు. శివుడి తల్లి నిస్సహాయం అలా చూస్తూ ఉండిపోతుంది. అలా మరణించిన వారిద్దరూ మళ్ళీ పుడతారు. కాత్యాయని ఒక ప్రముఖ రాజకీయ నాయకుడు (బెనర్జీ) చెల్లెలు ఉమగా జన్మిస్తే, శివుడు కాశీ అనే పేరుతో అమెరికాలో పెరిగిన ఓ అనాథగా జన్మిస్తాడు. కాశీ ఓ వీడియో ఆల్బం తయారు చేయడానికి భారతదేశానికి వస్తాడు. తన వీడియోకు కావలసిన అచ్చమైన తెలుగమ్మాయి కోసం వెతుకుతూ ఉమను కనుగొంటాడు. వాళ్ళిద్దరూ మళ్ళీ ప్రేమలో పడతారు. కానీ ఆమె అన్న మాత్రం ఆమెను తన అక్క కొడుక్కిచ్చి (షఫీ) పెళ్ళి చేయాలని చేస్తుంటాడు.

ఉమ, కాశీ ఇద్దరూ వైజాగ్ నుంచి తప్పించుకుని ఆశ్చర్యంగా తమ పూర్వ జన్మలో గ్రామాన్ని చేరుకుంటారు. కొన్ని ఆధారాలను బట్టి ఆ ఊర్లో వాళ్ళు వాళ్ళను శివుడు, కాత్యాయనిగా గుర్తిస్తారు. అక్కడికి వచ్చిన తమ పెద్దలను ఎదిరించి ఉమ, కాశీ ఎలా ఒకటయ్యారనేది మిగతా కథ.

## తారాగణం
* శివుడుగా అల్లరి నరేష్
* కాత్యాయనిగా సదా
* శివుడి తల్లిగా సీత
* బెనర్జీ
* రాజన్ పి. దేవ్
* రాళ్ళపల్లి
* నటశిక్షకుడిగా ఎం. ఎస్. నారాయణ
* కోవై సరళ

## పాటలు
ఈ సినిమాకు కమలాకర్ సంగీత దర్శకత్వం వహించగా, సాయి శ్రీహర్ష, సుద్దాల అశోక్ తేజ, ఇ. ఎస్. మూర్తి పాటలు రాశారు. *నిండు నూరేళ్ళ సావాసం* అనే పాటతో గాయని గోపిక పూర్ణిమకు మంచి పేరు వచ్చింది.

## మూలాలు

## బయటి లింకులు
*

వర్గం:తెలుగు ప్రేమకథా సినిమాలు
వర్గం:అల్లరి నరేష్ నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:2003 తెలుగు సినిమాలు
వర్గం:రాళ్ళపల్లి నటించిన సినిమాలు
బ్రహ్మర్షి హుస్సేన్ షా

**హుస్సేన్ షా** (సెప్టెంబరు 9, 1905 &ndash; సెప్టెబరు 24, 1981) పిఠాపురం లోని శ్రీ విశ్వవిజ్ఞాన ఆధ్యాత్మిక పీఠానికి ఏడవ పీఠాధిపతి. ఆయన తూర్పు గోదావరి జిల్లా లోని పిఠాపురం లో జన్మించాడు. ఆయన తండ్రి కవిశేఖర డా. ఉమర్ అలీషా సద్గురు తరువాత పీఠాధిపతి. ఆయన పిఠాపురంలో ప్రాథమిక విద్యను అభ్యసించి మచిలీపట్నం లోని నేషనల్ కాలేజీలో ఫైనల్ ఆర్ట్స్ పూర్తిచేసాడు. ఆయన తెలుగు, అరబిక్, ఉర్ధూ, పర్షియన్, సంస్కృత భాషలలో పండితుడు.

షా, ఆయన భార్య అజీమున్నీసా బేగం లకు నలుగురు కుమారులు, నలుగురు కుమార్తెలు. ఆయన పీఠాధిపతి కావడానికి పూర్వం వ్యవసాయం చేసేవాడు. జ్ఞానాన్ని సముపార్జించిన తరువాత ఆయన మూలికా ఔషథం "దేవదారు" ను కనుగొన్నాడు.

హుస్సేన్ షా ఫిబ్రవరి 10, 1945 నుండి పీఠం యొక్క తత్వాన్ని ప్రచారం ప్రారంభించాడు. ఆయన అనేక ఆధ్యాత్మిక సందేశాలను అనేక గ్రామలలోనూ, ఆంధ్ర ప్రదేశ్ లోని పట్టణాలలోనూ ప్రచారంచేసి భక్తి యోగాన్ని, జ్ఞానయోగాన్ని అందించారు. ఆయన ఆంధ్రప్రదేశ్ లోని పిఠాపురంలో మరణించాడు.

ఆయన ప్రముఖ తాత్వికుడు. ఆయన తత్వాన్ని "షా తత్వం" గా అభివర్ణిస్తారు.

## గ్రంథములు
**షా తత్వం*  
**షా తత్వం మొదటి భాగం* (షా తత్వానికి ఆంగ్ల అనువాదం)
## మూలాలు

వర్గం:1905 జననాలు
వర్గం:1981 మరణాలు
వర్గం:ఆధ్యాత్మిక గ్రంథ రచయితలు
వర్గం:ఆధ్యాత్మిక గురువులు
వర్గం:భారతీయ తత్వవేత్తలు
వర్గం:తెలుగు రచయితలు
వర్గం:తూర్పు గోదావరి జిల్లా తత్వవేత్తలు
వర్గం:తూర్పు గోదావరి జిల్లా ఆధ్యాత్మిక వ్యక్తులు
సీత (నటి)

thumb|ముద్దుల మావయ్య - బాలకృష్ణ, సీత, విజయశాంతి
**సీత** ఒక దక్షిణ భారతీయ సినీ నటి, నిర్మాత. తెలుగు, తమిళ, మలయాళ, కన్నడ చిత్రాలలో పనిచేసింది. సీత 1985 లో హీరోయిన్ గా తన కెరీర్ ను ప్రారంభించింది. 1985 నుంచి 1990 దాకా ప్రముఖ కథానాయికల్లో ఒకటిగా కొనసాగింది. ఆడదే ఆధారం చిత్రానికి గాను ఆమెకు నంది పురస్కారం లభించింది. మరల 2002 లో *మారన్* అనే తమిళ సినిమాతో పునరాగమనం చేసింది. 2004 లో తమిళ సినిమా *రైటా తప్పా* అనే సినిమాకు గాను తమిళనాడు రాష్ట్ర ఉత్తమ సహాయనటి పురస్కారం అందుకుంది.

## వ్యక్తిగత జీవితం
సీత తండ్రి స్వస్థలం విజయనగరం జిల్లా, బొబ్బిలి. సీత చిన్నప్పుడే ఆమె తండ్రి మోహన్ బాబు మెడికల్ రెప్రెజెంటేటివ్ గా చెన్నైలో స్థిరపడ్డాడు. మోహన్ బాబు సినిమాల్లో నటుడిగా చిన్న చిన్న పాత్రల్లో నటిస్తుండేవాడు. సీత మోహన్ బాబు, చంద్రావతి దంపతులకు 1964లో చెన్నైలో జన్మించింది. ఆమెకు పాండు, దుష్యంత్ అనే ఇరువురు సోదరులున్నారు. సీత నటుడు పార్థిబన్ తో ప్రేమలో పడి 1990లో అతన్ని వివాహం చేసుకుంది. వారికి అభినయ, కీర్తన అనే ఇద్దరు కూతుర్లు, రాఖీ అనే దత్తపుత్రుడు ఉన్నారు. కీర్తన మణిరత్నం దర్శకత్వంలో వచ్చిన అమృత అనే సినిమాలో నటించింది. ఆమెకు ఈ సినిమాలో నటనకుగాను ఉత్తమ బాలనటిగా జాతీయ పురస్కారం లభించింది. ఖాళీ సమయాల్లో ఆమె తంజావూరు పెయింటింగ్స్ వేస్తుంటుంది. ఆమె కుమార్తె అభినయకు కూడా ఈ చిత్రకళలో ప్రవేశం ఉంది. 

2001 లో ఆమె వ్యక్తిగత కారణాల వలన పార్థిబన్ నుంచి విడిపోయింది. 2010 లో టీవీ నటుడు సతీష్ ను వివాహం చేసుకున్నది.

## కెరీర్
సీత 1985 లో తమిళ సినిమాలతో తన కెరీర్ ప్రారంభించింది. ఐదు సంవత్సరాల పాటు హీరోయిన్ గా పలు తమిళ, తెలుగు సినిమాల్లో నటించింది. ముద్దుల మావయ్య సినిమాలో ఆమె హీరో బాలకృష్ణ చెల్లెలుగా నటించింది. ఈ పాత్ర ద్వారా ఆమెకు తెలుగు ప్రేక్షకుల్లో మంచి గుర్తింపు లభించింది. పార్థిబన్ ను వివాహం చేసుకున్న తర్వాత నటనలో విరామం తీసుకుంది. మళ్లీ 2002 నుంచి సహాయ పాత్రల్లో నటిస్తూ వస్తున్నది. ఇంద్ర, సంబరం, గంగోత్రి, సింహాద్రి, బన్నీ, వాన, అతడే ఒక సైన్యం లాంటి సినిమాల్లో చెప్పుకోదగ్గ పాత్రలు పోషించింది.

## సినిమాలు

*  బజారు రౌడీ
*  ఆర్తనాదం
*  విజృంభణ
*  నాయకురాలు
*  మహా యజ్ఞం (2008)
* చెవిలో పువ్వు
* సగటు
* స్వరకల్పన
* అగ్నిపుష్పం
* రౌడీమొగుడు
*  ముద్దుల మావయ్య
*  డబ్బెవరికి చేదు
*  ముత్యమంత ముద్దు
*  పోలీస్ భార్య
*  ఆడదే ఆధారం
*  గంగోత్రి
* కుర్రాడొచ్చాడు
*  సింహాద్రి
*  వాన
*  అతడే ఒక సైన్యం
*  సంబరం
* నందీశ్వరుడు (2012)
* తూనీగ తూనీగ (2012)
* చారులత (2012)
*  బన్నీ
*  శంఖం
*  ఇంద్ర
*  హరే రామ్
* బన్నీ అండ్ చెర్రీ (2013)
* రభస
* కరెంటు తీగ
*టామి (2015)
*దొంగ (2019)
*కిల్లర్ (2019) 
* సంతు స్ట్రెయిట్‌ ఫార్వర్డ్‌ (కన్నడ) \ రారాజు
* నిన్నే పెళ్లాడతా
* మనమే (2024)
 

## మూలాలు

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
కె.కె.మీనన్

**కానేటి కృష్ణమీనన్** (1942 - 2012) (కె.కె.మీనన్ ) తెలుగు రచయిత. ఆయన సుమారు 80 లఘు కథలు, 6 నవలలు రాసాడు. ఆయన రాసిన అనేక కథలు వివిధ భాషలలోనికి అనువాదమయ్యాయి.

## జీవితం
కె.కె.మీనన్ హైదరాబాదు లోని అకౌంటెంట్ జనరల్ కార్యాలయంలో ఉద్యోగిగా పనిచేసాడు. ఆయన తూర్పు గోదావరి జిల్లా లోని రామరాజులంక గ్రామంలో జన్మించాడు. ఆయన సెకండరీ విద్యను రాజోలు లోనూ, గ్రాడ్యుయేషన్ నూ భీమవరం లోనూ పూర్తిచేసడు. తరువాత నాగపూర్ విశ్వవిద్యాలయంలో ఆర్థిక శాస్త్రంలో ఎం.ఎ చేసాడు.

అయన లఘు కథలను తాను 9వ తరగతి చదువుతున్నప్పుడే రాయడం ప్రారంభించాడు. ఆయన ఉపాధ్యాయుడు కందుకూరి రామభద్రం ప్రముఖ రచయిత అయినందున మీనన్ ను రచనా వ్యాసంగంపై ప్రోత్సహించాడు. ఆయన్ రాసిన ఒక రచనకు పురస్కారం లభించడంతో ఆయన రచనలను ఉత్సాహభరితంగా కొనసాగించాడు.

మీనన్ రచనలు, భావజాలాలు ప్రసిద్ధ రచయితలైన శ్రీశ్రీ, ఆత్రేయ, గుడిపాటి వెంకట చలం, కాళీపట్నం రామారావు వంటి వారు ప్రభావితులైనారు

## సేవలు
మీనన్ యొక్క మొదటి కథ "ప్రజామంత్ర" అనే బెంగళూరు పత్రికలో ప్రచురితమైనది. అప్పుడు ఆయన 12వ తరగతి చదువుతున్నాడు.

1974నుండి ఆయన లఘు కథలు వివిధ వార, దిన పత్రికల్లో ప్రచురితమవుతూనే ఉన్నాయి.

1977లో మొదటి నవల "బకి బతుకులు" విశాలాంధ్ర పత్రికలో ప్రచురితమైనది. ఆ నవల మరల 1994లో అదే పబ్లిషర్స్ చే తిరిగి ప్రచురితమైనది.

1979లో "ఇది స్ట్రీకింగ్ కాదు" అనే లఘు కథాల్ సంపుటిని వెలువరించాడు. 1996లో "పులి కూడు" '' ప్రచురితమైనది.

ఆయన రాసిన ఎనిమిది కథలు డా. భీమ్‌సేన్ నిర్మల్ చే హిందీలో అనువాదం చేయబడినవి. అందులో ఒక కథ "ద్వారం" పంజాబీ భాషలో అనువాదం చేయబడింది.

ఆయన యామినీ వేరేంధ్రనాథ్ తో కలసి "రంగుల నీడ" రచించాడు.

మీనన్ యొక్క రచనలు సాధారణంగా సమకాలీన సమాజిక ఆర్థిక వ్యవస్థలపై ప్రతిబించే విధంగా ఉందేవి. అందులోని పాత్రలు సమాజంలో పేద ప్రజలు.

ఆయన సర్ రాబర్ట్ ఎడ్వర్డ్స్, డా. పాట్రిక్ స్టెప్టో ద్వారా రచించబడిన "మేటర్ ఆఫ్ లైఫ్"తో ప్రభావిడుడై, "క్రతువు"  ను రచించాడు. అది ఆయనకు బహుమఖ రచయితగా గుర్తింపు తెచ్చింది.

తెలుగు సాహిత్యంలోని సైన్స్ ఫిక్షన్ విభాగంలో పి.హెచ్.డి చేయు వారికి ఈ "క్రతువు" నవల ఎంపికయింది.

ఒక సందర్భంలో ప్రముఖ రచయిత మధురాంతకం రాజారాం "గత 25 సంవత్సరాలలో క్రతువు వంటి నవల వంటి నవలను నేను చూడలేదు" అని అభివర్ణించాడు.

2014లో ఈ నవల జి.ప్రేమేశ్వర్ చే హిందీలో అనువాదం చేయబడింది.

## పురస్కారాలు
1993లో ఏటుకూరు వెంకటనరసయ్య మెమోరియల్ పురస్కారం తెలుగు విశ్వవిద్యాలయం నుండి లభించింది. 

## వ్యక్తిగత జీవితం
ఆయన రాజీలు వద్ద మారుమూల పల్లె ఐన దిండిలో వెంకటమ్మ, తాతయ్య దంపతులకు జన్మించాడు. ఆయన తన నలుగురు సహోదరులలో పెద్దవాడు. చిన్నతనంలో ఆయన తన పిన్ని సతమ్మ, శ్రీ జేమ్స్ లచే పెంచుకోబడ్డాడు. అందువలన రామరాజు లంకలో పెరిగాడు. తన బాల్యమంతా రామరాజు లంకలోనే గడిపాడు. ఆయనకు ఇద్దరు సోదరీమణులు, ఇద్దరు సోదరులు. ఆయన 1963 జూన్ 19లో సిరోరత్నమ్మను వివాహమాడాడు. 1965లో హైదరాబాదు లోని ఎ.జి. ఆఫీసులో ఉద్యోగంలో చేరాడు. ఆయనకు ఇద్దరు పిల్లలు. కుమార్తె డా.అపర్ణ నేత్ర వైద్యురాలు, కుమారుడు వంశీ బహ్రేయిన్లో నివసిస్తున్నాడు. మీనన్ రంజనీ (సాహితీ సంస్థ) లో క్రియాశీలక సభ్యుడు. ఆయన అనేక సాహిత్య కార్యక్రమాలలో పాల్గొనాడు. 2005లో పార్కిన్‌సన్ వ్యాధితో బాధపడి 2012 ఆగస్టు 1 న మరణించాడు.

## మూలాలు

వర్గం:1942 జననాలు
వర్గం:2012 మరణాలు
వర్గం:తెలుగు రచయితలు
అతడే ఒక సైన్యం

**అతడే ఒక సైన్యం** ఎస్. వి. కృష్ణారెడ్డి దర్శకత్వంలో 2004 లో విడుదలైన సినిమా. కె. అచ్చిరెడ్డి ఈ సినిమాను ఎస్. వి. కె. ఫిలింస్ పతాకంపై నిర్మించాడు.
సహకార బ్యాంకుల మోసాల నేపథ్యంలో అల్లుకున్న కథ ఇది. నిజాయితీ గల ఓ బ్యాంకు మేనేజరును ఆ బ్యాంకు యజమానులు మోసం చేసి చంపడంతో అతని తమ్ముడు తన తెలివి తేటలతో వారి మోసాన్ని బయటపెట్టి తన అన్న మీద పడ్డ మచ్చను చెరిపివేయడం, ఖాతాదారులకు న్యాయం చేకూర్చడం స్థూలంగా ఈ చిత్ర కథ.

## కథ
ప్రకాష్ రావు (ప్రకాష్ రాజ్) గుడ్ లక్ కోపరేటివ్ బ్యాంకు యజమాని. ఆ బ్యాంకు వినియోగదారుల నుంచి కోట్ల రూపాయల డబ్బు డిపాజిట్లు సేకరిస్తుంది. కీలక సమయంలో బ్యాంకు మేనేజరు రాఘవరావు (సుమన్) తప్పిదం వల్ల బ్యాంకు దివాలా తీస్తుంది. నిజానికి ఆ బ్యాంకు చైర్మన్ ప్రకాష్ రావు,, అతని అనుచరులు సొమ్మును తనకిష్టం వచ్చినట్లుగా ఖర్చు పెట్టుకుని అంతా పోగొట్టేస్తారు. బాధ్యత గల ఉద్యోగియైన రాఘవరావు జరిగిన అన్యాయాన్ని తెలుసుకుని వారి మీద తిరగబడతాడు. పోలీసులకు తెలియజేయక ముందే విలన్ గ్యాంగు రాఘవ రావు కుటుంబాన్ని అడ్డుపెట్టుకుని చంపి దాన్ని అత్మహత్యగా చిత్రీకరించి బ్యాంకు దివాలాకు అతనే కారణమని జనాల్ని నమ్మిస్తాడు.

చంటి అలియాస్ శ్రీధర్ (జగపతి బాబు) రాఘవరావు తమ్ముడు. అన్నయ్య క్రమశిక్షణలో పెరుగుతాడు. పదిమందికి సాయం చేయడం ఎలాగో అన్నయ్య నుంచి నేర్చుకుంటాడు. జర్మనీలో ఉండి చదువుకుంటూ ఉంటాడు. జరిగిన ప్రమాదం తెలుసుకుని ఉన్నపళంగా భారతదేశానికి వస్తాడు. జరిగిన ఘోరానికి కారణం ప్రకాష్ రావు, అతని భాగస్వాముల పనే అని తెలుసుకుంటాడు. తనలాగా మోసపోయిన కొంతమందిని తనతో చేర్చుకుని ప్రకాష్ రావును తెలివిగా దెబ్బ కొడతాడు. అతని ఆస్తులన్నీ కొట్టేసి నష్టపోయిన వినియోగదార్లకు పంచిపెడతాడు. ప్రకాష్ రావును తప్పు ఒప్పుకొనేలా చేసి తన అన్నయ్య మీదున్న అపవాదును తుడిచివేయడంతో కథ ముగుస్తుంది.

## తారాగణం
* చంటి అలియాస్ శ్రీధర్ గా జగపతి బాబు
* స్వాతిగా నేహ
* రాఘవరావుగా సుమన్
* రాఘవరావు భార్యగా సీత
* ప్రకాష్ రావుగా ప్రకాష్ రాజ్
* జీవా
* చిల్లరదొంగగా సునీల్
* స్వాతి తండ్రిగా ఎం. ఎస్. నారాయణ
* ప్రకాష్ రావు పి.ఏగా బ్రహ్మానందం
* మెజీషియన్ గా ఆలీ
* మిమిక్రీ ఆర్టిస్టుగా శివారెడ్డి
* సాఫ్టువేర్ ఇంజనీరుగా శ్రీనివాస రెడ్డి
* హర్షవర్ధన్
* రఘు
* శివకృష్ణ
* శ్రద్ధా నిగమ్

## పాటలు

## మూలాలు

వర్గం:తెలుగు కుటుంబకథా సినిమాలు
వర్గం:ఎస్.వి. కృష్ణారెడ్డి దర్శకత్వం వహించిన సినిమాలు
వర్గం:జగపతి బాబు నటించిన సినిమాలు
వర్గం:సుమన్ నటించిన సినిమాలు
వర్గం:ప్రకాష్ రాజ్ నటించిన సినిమాలు
వర్గం:సునీల్ నటించిన సినిమాలు
వర్గం:బ్రహ్మానందం నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:ఆలీ నటించిన సినిమాలు
వర్గం:2004 తెలుగు సినిమాలు
ఆకెళ్ళ రవిప్రకాష్

thumb|ఆకెళ్ళ రవిప్రకాష్
**ఆకెళ్ళ రవిప్రకాష్** ఐ.ఎ.ఎస్. అధికారి, రచయిత. అండమాన్, నికోబార్ దీవుల రాష్ట్ర ప్రభుత్వ  కార్యదర్శిగా భాద్యతలు నిర్వర్తిస్తున్నారు. గతంలో నాలుగేళ్ల పాటు ఆంధ్ర ప్రదేశ్ ప్రభుత్వ గిరిజన సహకార సంస్థ (జిసిసి) వైస్ చైర్మెన్, మేనేజింగ్ డైరెక్టర్ గా భాద్యతలు నిర్వహించారు. ఆంధ్రప్రదేశ్ గిరిజన సాంస్కృతిక, శిక్షణ, పరిశోధన మిషన్ ( టి.సి.ఆర్ & టి.ఎం.) మిషన్ డైరెక్టర్ గా పనిచేసారు.    

**ఆకెళ్ళ రవిప్రకాష్**   కొత్త మొహంజదరో, ఇసుక గుడి, ప్రేమ ప్రతిపాదన 'రైలు ప్రయాణం'  'భూమి పుట్టినరోజు' కవితా సంకలనాలను వెలువరించారు. 

## '''అవార్డులు'''
మొజాయిక్‌ సాహిత్య సంస్థ గత మూడేళ్లుగా ప్రదానం చేస్తున్న వార్షిక సాహిత్య పురస్కారాలు 'అక్షర గోదావరి' కవిత్వ అవార్డు, 2018కి గాను ఆకెళ్ళ రవిప్రకాష్‌కు ప్రకటించడం జరిగింది. ఇదే అవార్డుల వేదికపై జులై 17న, విశాఖలో, కథకు గంటేడ గౌరునాయుడు, విమర్శ ప్రక్రియకు సీతారాం, ఈ అక్షరగోదావరి పురస్కారాలు స్వీకరిస్తున్నారు. ప్రసరించే ఈ కవిత్వ రవి ప్రకాశం, మరింతగా విభాప్రభాతాలకు దారితీయాలని సాహిత్యలోకం ఆశిస్తోంది.

ఆకెళ్ళ రవి ప్రకాష్ భూమిపుట్టిన రోజు కవిత్వ సంపుటి పై వచ్చిన సమీక్ష

Source : http://m.prajasakti.com/Article/NetiPratyekam/2053049

వర్గం:ఐ.ఏ.ఎస్.ఆఫీసర్లు
చెరువు ఆంజనేయశాస్త్రి

**చెరువు ఆంజనేయశాస్త్రి** ఒక తెలుగు సినీ గేయ రచయిత. ఇతడు 1926, డిసెంబరు 3వ తేదీన జన్మించాడు. గుంటూరు జిల్లా, కొల్లూరు ఇతని స్వగ్రామం. ఇతడు ఉపాధ్యాయునిగా వృత్తిని స్వీకరించాడు. రంగస్థలానికి, ఆకాశవాణికి అనేక నాటికలను, నాటకాలను వ్రాశాడు. "వసంతవీణ", "కన్నె సుభద్ర", "పావన గంగ" అనే సంగీత రూపకాలు రేడియోలో ప్రసారమయ్యాయి. కార్తీక్ అనే కలం పేరుతో రచనలు చేశాడు. 1991, మార్చి 24న ఇతడు తనువు చాలించాడు.
## సినిమా రంగం
ఇతడు సతీ సుకన్య చిత్రానికి పద్యాలను వ్రాయడం ద్వారా చిత్రసీమలో ప్రవేశించి ఎక్కువ కాలం సహాయ దర్శకుడిగా పనిచేశాడు. 
ఇతడు రచించిన కొన్ని సినిమా పాటలు: 

## మూలాలు

వర్గం:1926 జననాలు
వర్గం:తెలుగు సినిమా పాటల రచయితలు
వర్గం:1991 మరణాలు
వర్గం:తెలుగు సినిమా వ్యాసాల విస్తరణ ప్రాజెక్టు
వర్గం:గుంటూరు జిల్లా నాటక రచయితలు
వర్గం:గుంటూరు జిల్లా సినిమా పాటల రచయితలు
జిన్‌పింగ్-I డ్యామ్

**జిన్‌పింగ్-I డ్యామ్‌** (**Jinping-I Dam**) అనేది లియాంగ్షన్, సిచువాన్, చైనాలో యలోంగ్ నది యొక్క "జిన్‌పింగ్ బెండ్"పై ఉన్న ఒక పొడవైన ఆర్చ్ ఆనకట్ట. ఈ ఆనకట్ట జిన్‌పింగ్-I హైడ్రోపవర్ స్టేషన్ లేదా జిన్‌పింగ్ ఫస్ట్ కాస్కేడ్ గా కూడా బాగా ప్రసిద్ధి చెందింది. ఈ ప్రాజెక్టు నిర్మాణం 2005 లో ప్రారంభమైంది, 2014 లో పూర్తయ్యింది. దీని పవర్ స్టేషన్ 3,600 మెగావాట్ల సామర్థ్యమును కలిగి ఉంది. ఈ పవర్ స్టేషన్ సప్లయింగ్ ప్రపంచంలోనే అత్యంత ఎత్తైన 305 మీటర్ల ఎత్తు ఆర్చ్ డ్యామ్‌ చే రూపొందించిన ఒక జలాశయం.

## మూలాలు

వర్గం:ఆనకట్టలు
అమ్మిన శ్రీనివాస రాజు

**అమ్మిన శ్రీనివాస రాజు** తెలుగు రచయిత.

## జీవిత విశేషాలు
అతను 1971 ఏప్రిల్ 21న తెలంగాణ రాష్ట్రంలోని పూర్వ ఖమ్మం జిల్లా(ములుగు: జిల్లా) లోని వాజేడు మండలానికి చెందిన లక్ష్మీపురంలో నూకరాజు, పళ్ళాలమ్మ దంపతులకు జన్మించాడు. ఆయన కుటుంబ నేపథ్యంలో ఎక్కడా సాహితీవారసత్వం లేకపోయినా అయన సాహితీసేవను కొనసాహిస్తున్నారు. అయన వాజేడు ప్రభుత్వ జూనియర్ కళాశాలలో తెలుగు ఉపన్యాసకునిగా పనిచేస్తున్నారు. ఆయన డిగ్రీ చదువుతున్న కాలంలో రచయిత డి.బి.చారి చేసిన సూచనలు, ప్రోత్సాహం ఆయనలోని రచనా తృష్ణను తట్టిలేపాయి. అలా సాహిత్య పథంలో అగ్రస్థానానికి చేరుకున్నారు. ఆయన రచనలు చేయడమే కాకుండా తన శిష్యులలో రచనాశక్తిపై ఆసక్తి కలిగించడం కోసం తపన పడుతుంటారు. ఆయన నిత్యం మహనీయుల జయంతులు, వర్థంతుల సభలు నిర్వహించి ప్రముఖ సాహితీకారులను విద్యార్థులకు పరిచయం చేస్తున్నాడు. ఆయన యిప్పటి వరకు 7 పుస్తకాలు రచించారు. ఆయన రచనల్లో సరళత చదివించేటట్లు నిండుగా అగుపిస్తాయి.

## పుస్తకాలు
రసగుల్లాలు, పూతరేకులు, గ్రీష్మంలో వసంతం, అక్షర దక్షిణ, చంద్రవంకలు, న్యాయపతి రాఘవరావు కథలు. 2009 -10 విద్యా సంవత్సరం నుండి మహారాష్ట్ర ప్రభుత్వ పాఠ్యాంశం (సరళభారతి) 7 వ తరగతిలో 'అడవిలో అందాల పోటి' అనే బాలల కథకు స్థానం పొందింది. 'ఇసుర్రాయి' బాలల కథకు కేంద్రసాహిత్య అకాడమి సంపుటిలో స్థానం సాధించింది. ఇవి కాకుండా ఆకాశవాణి ద్వారా అనేక ప్రసంగాలు చేశారు. వివిధ పత్రికలలో 300 కు పైగా వ్యాసాలు, 100కు పైగా కథలు ప్రచురితమయ్యాయి.

పిల్లలకు తీపి తినుబండారాలంటే ఎంత ఇష్టమో, కథలన్నా అంతే ఇష్టం. అందుకేనేమో ఆయన  పిల్లల కథా సంపుటాలన్నిటికి వరుసగా తియ్యని తినుబండారాల పేర్లు పెట్టారి.  గతంలో రసగుల్లలు (2002), పూతరేకులు (2006) కథా సంపుటాలు వెలువరించి అందరి మన్ననలు పొందారు. తరువాత 'చంద్రవంకలు'(2014) పేరుతో  మూడో 'పిల్లల కథల సంపుటి' వ్రాసారు. ఆయన  మొత్తం 26 కథలున్న ఈ 'చంద్రవంకలు' సంపుటిలోని ప్రతీ కథ ఒక ఆణిముత్యమే.  'ప్రతిభను' గమనించి ప్రోత్సహించడం వల్ల వచ్చే ఉపయోగం మొదలు ఆంగ్ల భాషా బోధనలో విద్యార్థులెదుర్కొంటున్న అగచాట్ల గురించి హృద్యంగా చెబుతూ, సాధించిన ఒక కార్యం వెనుక కనిపించని కార్యశూరులుంటారని చెప్పే 'ఇసుర్రాయి' కథ.. ఇలా ఏ ఒక్క విషయాన్నీ వదలకుండా పిల్లలకు ఏ విషయాలు అవసరమో, ఎంతవరకు అవసరమో అంతవరకే అందించాడాయన. పిల్లలను ప్రభావితం చేసే సమకాలీన జంతుజాలపు ముక్తిదాయకమైన అంశాలతో తాను చెప్పదలుచుకున్న కథాంశాన్ని పొందుపర్చి అందంగా, అర్థవంతంగా చెప్పడంలో 'అమ్మిన' ప్రయత్నం సఫలమైంది. ఎంచక్కని ఎత్తుగడలతో ఎక్కడా నీతిబోధించినట్లుగా కాకుండా ఆశ్చర్యం కలిగించే ముగింపుతో పాఠకులను అలరించిన ఈ కథలు దేనికదే ఒక ప్రత్యేకతను చాటుకున్నాయి. పిల్లల మెదళ్లకు చైతన్యం కలిగించడంతో పాటు పెద్దల మనసులను ఆలోచింపజేసేవిగా ఉన్న ఈ కథలు చదవడం వల్ల కేవలం మానసిక ఆనందం, ఆలోచనా చైతన్యం కలగడమేకాదు చిన్న పిల్లలకు కథలు ఎలా రాయాలో కూడా అర్థమవుతుంది, జలగం వెంగళరావు జీవిత చరిత్ర (2015)

## పురస్కారాలు
* 2005 - విశ్వసాహితి హైదరాబాదు వారి పోతుకూచి వంశ పురస్కారం (25-12-2005)
* 2006 - యువకథా రచయిత అధ్యాపక సన్మానం లైన్స్‌క్లబ్‌ భద్రాచలం వారిచే (05-09-2006)
* 2007 - ఆదివాసీ విద్యార్థి సంక్షేమ పరిషత్‌ చర్ల వారిచే సన్మానం (10-09-2007)
* 2009 - అద్దంకి జానపద కళాపీటం శ్రీశ్రీ పురస్కారం (01-06-2009)
* 2010 - స్ఫూర్తి ఫౌండేషన్‌ చర్ల వారిచే ఆత్మీయ పురస్కారం (05-09-2010)
* 2011 - ఖమ్మం జిల్లా సాంసృతిక శాఖ ఉగాది పురస్కారం (04-04-2011)
* తెలుగు రక్షణ వేదిక హైదరాబాద్‌ వారి తెలుగు భాషా దినోత్సవ శతకవి పురస్కారం ప్రస్తుత ఆంధ్రప్రదేశ్‌ ముఖ్యమంత్రి నారా చంద్రబాబు నాయడు చేతుల మీదుగా అందుకున్నారు.
## మూలాలు

## ఇతర లింకులు

వర్గం:తొలగించవలసిన బొమ్మలు
వర్గం:తెలుగు రచయితలు
వర్గం:బాల సాహితీకారులు
కాటూరి రవీంద్ర త్రివిక్రమ్

thumb|కాటూరు రవీంద్ర త్రివిక్రమ్
**కాటూరు రవీంద్ర త్రివిక్రమ్** తెలుగు కథా రచయిత, న్యాయవాది.
## జీవిత విశేషాలు
ఆయన కృష్ణా జిల్లా లోని విజయవాడలో డిసెంబర్ 18 1946 న జన్మించాడు. ఆయన తొలికథ 1974 నవంబరు 10న ప్రచురితమైనది. ఆయన విజయవాడలో విద్యాభ్యాసం చేసి ఎయిర్ ఫోర్స్ లోఉద్యోగం నిర్వహించారు. ఆయన 1955 నుండి సాహితీ ప్రస్థానం ప్రారంభించారు. 600 కు పైగా కథానికలు ప్రచురితమైనాయి. ఆయన "అంతర్యామి" శీర్షిక ద్వారా సుపరిచితులు. కథానిక, నాటిక, నాటకం, నవలిక, నవల, గీతాలు, హరికథలు వగైరా సాహిత్య ప్రక్రియల్లో విశేష కృషిచేసారు. ఆకాశవాణిలో నూరుకి పైగా నాటకాలు ప్రసారమైనాయి. దూరదర్శన్లో ప్రగతి భారతం సీరియల్, గ్రీష్మం, అమ్మలగన్నుఅమ్మ డాక్యుమెంటరీలు, "అంతర్నేత్రం" ఆధ్యాత్మిక ప్రవచనాలు, నాటికలు, ప్రసంగాలు. స్వీయ జీవన రేఖలు ప్రసారమైనాయి. ప్రముఖ పత్రికలు విశాలాంధ్ర, నది, చినుకు, వండర్ వరల్డ్, విజయవాడ ఛాంబర్, కథాకేళిల్లో లీగల్ కాలమ్స్ నిర్వహించారు. వందే గోమాతరం మాసపత్రికకు కన్సల్టెంట్ ఎడిటరుగా పనిచేసారు. అనేక సంస్థలకు న్యాయ సలహాదారుగా పనిచేసాడు. ఆయన 16 సంవత్సరాలు భారతీయ వైమానిక దళంలో (1965, 1971 యుద్ధాల్లో పాల్గొన్నారు) పనిచేసారు. 20 సంవత్సరాలు పంజాబ్ నేషనల్ బ్యాంక్లో సేవలందించారు. ప్రస్తుతం ఆంధ్రప్రదేశ్ హైకోర్టు లాయరుగా జీవిత సభ్యునిగా ఉన్నారు. అంతర్జాతీయ సంస్థ లయన్స్ క్లబ్ ఆఫ్ విజయవాడ దుర్గ చార్టర్ ప్రెసిడెంటుగా అంతర్జాతీయ బహుమతిని పొందారు. మాజీ సైనిక జాతీయస్థాయి ఫెడరేషన్ కి వ్యవస్థాపక అధ్యక్తులుగా ఉన్నారు. జాతీయస్థాయి వినియోగదారుల ఫెడరేషన్ కి వ్యవస్థాపక అధ్యక్షునిగా వ్యవహరిస్తున్నారు. ఆంధ్రప్రదేశ్ రచయితల సంఘం గౌరవ సలహాదారులుగా తన సేవలో అందించారు. ఆయన పుట్టినరోజు అయిన డిసెంబర్ 18నే (2024న తెల్లవారుజామున) ఆయన స్వగృహంలో కాటూరు వారు మరణించారు.Katuru Ravindra Trivikram Kathanikalu పుస్తకంలో వివరాలు

## కథలు
ఆయన కథలు వివిధ పత్రికలలో ప్రచురితమైనాయి. కథానిలయంలో కథలు లభిస్తాయి.
### వివిధ పత్రికలలో ప్రచురించబడిన కథలు

## మూలాలు

## ఇతర లింకులు

వర్గం:తెలుగు రచయితలు
వర్గం:1946 జననాలు
వర్గం:తెలుగువారిలో న్యాయవాదులు
వర్గం:కృష్ణా జిల్లా కథా రచయితలు
కాలువ మల్లయ్య

**కాలువ మల్లయ్య** తెలుగు కథా రచయిత. 

## జీవిత విశేషాలు
ఆయన  తెలంగాణ రాష్ట్రంలోని కరీంనగర్‌ జిల్లా జూలపల్లి మండలం, తేలుకుంట గ్రామంలో కాలువ ఓదేలు, పోచమ్మ దంపతులకు జనవరి 12, 1953 న జన్మించాడు. ఆయన సాహితీ ప్రస్థానంలో ఇప్పటి వరకు మొత్తం  875 కథలు, 16 నవలలు, 600 వ్యాసాలు, 200 కవితలు వెలుబడ్డాయి. ఆయన విశిష్టమైన "ఆటా" పురస్కారంతో పాటు మరెన్నో పురస్కారాలు పొందారు. తెలంగాణ ప్రాంతీయ స్పృహతో రాసిన వీరి కథల్లో తెలంగాణ ప్రాంత స్త్రీల జీవితాల్లోని వివిధ కోణాలు దర్శింపచేసారు.

స్త్రీవాద దృక్పథంతో కాలువ మల్లయ్యగారి కథల్ని పరిశీలించినట్లయితే తెలంగాణ భూస్వామ్య వ్యవస్థ నుండి నేటి వరకు గల స్త్రీల జీవితాల్లోని సమస్యల్ని కథా వస్తువులుగా స్వీకరించారు. ఇవి తెలంగాణాలోని మూడు తరాల స్త్రీల జీవితాల్ని ఆకళింపు చేసుకోవడానికి ఉపకరిస్తాయి. భూస్వామ్యవ్యవస్థలో దొరలది తిరుగులేని అధికారం. అయితే దొరల భార్యలైన దొర్సానులది మాత్రం పీడితబ్రతుకే. భర్తలు ఏం చేసినా ప్రశ్నించే హక్కు. స్వాతంత్రంలేక అణిగిమణిగి బతకాల్సి వచ్చింది. ఈ దొర్సానుల బతుకు వెతల్ని కాలువ మల్లయ్యగారు తన కథల్లో చిత్రిస్తూ వచ్చారు. సమస్యలన్నవి అట్టడుగు వర్గాల వారికి మాత్రమే కాదు. అగ్రవర్ణపు స్త్రీలకు కూడా ఉన్నాయని తన కథల్లో నిరూపించారు.

తెలంగాణ సామాజిక జీవనంలో నిజాంపాలనలో భూస్వామ్య వ్యవస్థ కాలం నుండి నేటి వరకు గల స్త్రీల జీవితాల్లోని వివిధ పార్శ్వాలను కాలువ మల్లయ్యగారు తన కథల్లో ప్రతి ఫలింపజేస్తూ వచ్చారు. శ్రామిక, పీడిత వర్గాలలోని స్త్రీలు చదువు వల్ల ప్రభావితులైన అనాదిగా ఉన్న పరాధీన భావననుండి విముక్తి పొంది స్వావలంబన దిశగా అడుగులేస్తున్నట్లు కాలువ మల్లయ్యగారు సామాజిక పరిణామాల్ని చిత్రించారు. అంతేకాకుండా ఆధునిక కాలంలో స్త్రీ కోరుకుంటున్న స్వేచ్ఛ, మగవాళ్ళతో సమానంగా గుర్తింపబడాలనే ఆకాంక్షను ఆయా కథల్లో విశ్లేషించారు. మహిళా చైతన్యానికి దోహదపడే విధంగా కథలు రాసిన కాలువ మల్లయ్య గారు స్త్రీ జాతి పట్ల తనకున్న గౌరవాన్ని నిరూపించుకోగలిగారు.

## కథలు
### [[కథానిలయం]] లో ఆయన కథలు
ఆయన రచనలు వివిధ పత్రికలలో ప్రచురితమైనాయి.

## పురస్కారాలు

* గువ్వల చెన్నా పుస్తకానికి నవలా విభాగంలో తెలంగాణ సారస్వత పరిషత్తు పురస్కారం (2025)

## మూలాలు

## ఆధార గ్రంధాలు
# కాలువ మల్లయ్య కథలు – తెలంగాణా జన జీవితం – ప్రొఫెసర్‌ బన్న అయిలయ్య
# తొమ్మిది పదుల తెలంగాణ కథ – డా|| కాలువ మల్లయ్య
# యాభై ఏళ్ళ తెలుగు కథ తీరుతెన్నులు – బి.ఎస్‌.రాములు
## ఇతర లింకులు
* Telangana :Interview with Dr.Kaluva Mallaiah
* కాలువ మల్లయ్య కథలు – స్త్రీ జీవనం – బుట్టి సునీత
*  గొప్ప రచయిత డాక్టర్‌ కాలువ మల్లయ్య: సినారె 
వర్గం:తెలుగు కథా రచయితలు
వర్గం:1952 జననాలు
వర్గం:కరీంనగర్ జిల్లా కథా రచయితలు
కొత్త రవీంద్రబాబు

**కొత్త రవీంద్రబాబు** తెలుగు కథా రచయిత.
## జీవిత విశేషాలు
ఆయన గుంటూరు జిల్లా లో ప్రస్తుతం నివసిస్తున్నారు. ఆయన  తెనాలిలో ఆగస్టు 20, 1938 న జన్మించాడు. ఆయన తొలికథ నవంబరు 10, 1984న ప్రచురితమైనది. ఆయన వృత్తి వైద్యం.

## కథలు
ఆయన కథలు వివిధ పత్రికలలో ప్రచురితమైనాయి.

## మూలాలు

## ఇతర లింకులు

వర్గం:తెలుగు కథా రచయితలు
వర్గం:1938 జననాలు
భాగవతుల సుబ్రహ్మణ్యం

**భాగవతుల సుబ్రహ్మణ్యం** తెలుగు కథా రచయిత.
## జీవిత విశేషాలు
ఆయన శ్రీకాకుళం జిల్లా లోని వీరఘట్టాం గ్రామంలో ఆగస్టు 2 1958న జన్మించాడు. ఆయన వాడుక పేరు వజ్రపాణి/సుహృల్లేఖ/హరిచందన. ఆయన తొలికథ ఫిబ్రవరి 16 1979 న ప్రచురించబడినది.
## పుస్తకాలు
* అష్టాదశ పురాణాలు
* భతృహరి సుభాషితాలు
* ధర్మసింధు
* మనుస్మృతి
* నిర్ణయ సింధు
* సంపూర్ణ భారతదేశ యాత్రా దర్శిని
* శ్రీ భగవద్గీత
* శ్రీ గరుడ పురాణం
* శ్రీ శివపురాణం
* శ్రీ త్యాగరాజు కీర్తనలు
* శ్రీ విష్ణు పురాణం
* వేమన పద్యరత్నాకరము
## కథలు
ఆయన కథలు వివిధ పత్రికలలో ప్రచురితం అయ్యాయి. కథానిలయం లో కొన్ని లభిస్తాయి.

## మూలాలు

## ఇతర లింకులు

వర్గం:తెలుగు కథా రచయితలు
వర్గం:1958 జననాలు
వర్గం:జీవిస్తున్న ప్రజలు
చంద్రికా కుమరతుంగా

alt=Chandrika Bandaranaike Kumaratunga As The President of Sri Lanka.jpg|thumb|చంద్రికా కుమరతుంగా
**చంద్రికా బండారునాయకే కుమారతుంగా ** (జననం 29 జూన్ 1945), శ్రీలంకకు చెందిన రాజకీయ నాయకురాలు. 12 నవంబరు 1994 నుంచి 19 నవంబరు 2005 వరకు శ్రీలంక రాష్ట్రపతిగా  పనిచేశారు. శ్రీలంకకు 5వ రాష్ట్రపతిగా పనిచేయడమే కాక, ఇప్పటివరకు ఆ దేశానికి రాష్ట్రపతిగా పని చేసిన ఏకైక మహిళగా చరిత్ర సృష్టించారు చంద్రికా. ఆమె తల్లిదండ్రులిద్దరూ శ్రీలంక ఫ్రీడం పార్టీ(ఎస్.ఎల్.ఎఫ్.పి) నుంచి ఆ దేశ ప్రధాన మంత్రులుగా పనిచేయడం మరో విశేషం. ఆ పార్టీకి 2005 వరకు చంద్రికా నాయకురాలిగా కూడా  వ్యవహరించారు.

## తొలినాళ్ళ జీవితం, విద్యాభ్యాసం
చంద్రికా కుటుంబం శ్రీలంక చరిత్రలో మొదట్నుంచీ రాజకీయాల్లో ఉన్న కుటుంబం. ఆమె తండ్రి సోలోమన్ బండారునాయకే ఆ దేశానికి ప్రధాన మంత్రిగా పనిచేశారు. చంద్రికా పుట్టే సమయానికి ప్రభుత్వంలో ఆయన ఒక మంత్రిగా చేస్తున్నారు. 1959లో చంద్రికా 14 ఏళ్ళ వయసులో ఆయన చనిపోయారు. ఆమె తల్లి సిరిమావో బండారు నాయకే  1960లో  ప్రధాన మంత్రి అయ్యారు. సిరిమావో ప్రపంచంలోనే మొట్టమొదటి మహిళా ప్రధానిగా చరిత్ర సృష్టించారు. చంద్రికా తమ్ముడు అనురా బండారునాయకే శ్రీలంక పార్లమెంట్ స్పీకర్ గా పనిచేశారు. ఆయన మార్చి 2008న చనిపోయారు. ఆమె అక్క సునెత్రా బండారునాయకే ప్రముఖ దాత, సునెరా ట్రస్టు నడుపుతుంటారు. సిలోనులో బ్రిటీష్ ప్రభుత్వం ఉండేటప్పుడు చంద్రికా తాతగారు సర్ సలోమన్ డియాస్ బండారునాయకే సిలోను ప్రతినిధి, సలహాదారు మహా ముదలియారుగా పనిచేసేవారు.

కొలంబోలోని సెయింట్ బ్రిడ్జెట్స్ కాన్వెంట్ లో విద్యాభ్యాసం చేశారు చంద్రికా. ఆక్వినస్ యూనివర్శిటీ కాలేజ్ కొలొంబోలో లా లో బాచిలర్ డిగ్రీ  చదివారు ఆమె. పారిస్ విశ్వవిద్యాలయంలో స్కాలర్ షిప్ పై 1970లో రాజకీయ శాస్త్రం, అంతర్జాతీయ సంబంధాలపై చదువుకున్నారు. పారిస్ లో ఆమె ఐదేళ్ళ పాటు ఉన్నారు. అక్కడ ఉన్నప్పుడే అదే విశ్వవిద్యాలయంలో సమూహ నాయకత్వంపై డిప్లమో కోర్స్ చేశారు. పారిస్ లోని లీ మొండే అనే పత్రికలో రాజకీయ విభాగంలో విలేకరిగా కూడా పనిచేశారు చంద్రికా. 1970-73లో ఆర్ధికాభివృద్ధి శాస్త్రంలో డాక్టరేట్ చేస్తుండగా, ఆమె తల్లి ప్రభుత్వం శ్రీలంకలో సామ్యవాద సంస్కరణలు, అభివృద్ధికి విస్తృత కార్యక్రమం మొదలుపెట్టిన కారణంగా, మధ్యలో ఆపి ఆమె రాజకీయాలలోకి అడుగుపెట్టాల్సి వచ్చింది.   చంద్రికా ఫ్రాన్స్ లో ఉండగా 1968 విద్యార్ధి విప్లవంలో క్రియాశీలకంగా  పనిచేశారు. ఆమె సింహళ, ఇంగ్లీష్, ఫ్రెంచి భాషలు అనర్గళంగా  మాట్లాడగలరు.

1978లో శ్రీలంక రాజకీయ నాయకురాలు, సినిమా నటుడు విజయ కుమారతుంగాను పెళ్ళి చేసుకున్నారు చంద్రికా.

## మూలాలు



వర్గం:1945 జననాలు
వర్గం:జీవిస్తున్న ప్రజలు
శివారెడ్డి (నటుడు)

**శివారెడ్డి** నటుడు, మిమిక్రీ కళాకారుడు, వ్యాఖ్యాత. 100 కి పైగా సినిమాల్లో నటించాడు. దేశ విదేశాల్లో 6000 కి పైగా అనేక ప్రదర్శనలిచ్చాడు. 

## వ్యక్తిగత జీవితం
శివారెడ్డి 1974 లో కరీంనగర్ జిల్లా, రామగుండంలో జన్మించాడు. శివారెడ్డి బాల్యంలో డ్యాన్సు, పాటలంటే ఆసక్తి చూపేవాడు. తండ్రి దేవాలయానికి తీసుకెళితే అక్కడ భక్తి పాటలు పాడేవాడు. పాఠశాల సాంస్కృతిక కార్యక్రమాల్లో నృత్యం చేసేవాడు. ఉపాధ్యాయులను అనుకరించి నవ్వించేవాడు. పదో తరగతి పూర్తి కాగానే శివారెడ్డి సినిమాల్లో అవకాశాల కోసం మద్రాసు వెళ్ళాడు. కానీ అతనికి వయసు సరిపోకపోవడంతో ఎక్కడా అవకాశాలు రాలేదు. అక్క పెళ్ళి కోసం వరంగల్ వచ్చిన శివారెడ్డిని నెల్లుట్ల ప్రవీణ్ చంద్ర అనే ఆయన దూరదర్శన్ లో నృత్యం చేయమని కోరాడు. అలాగే ప్రముఖ జానపద కళాకారుడు సారంగపాణి తన ప్రదర్శనలన్నింటికీ ఇతన్ని వెంటపెట్టుకుని తిప్పడంతో అతనికి వరంగల్ జిల్లాలో మంచి గుర్తింపు వచ్చింది.

## కెరీర్
సినీ నిర్మాత సానా యాదిరెడ్డి పరిచయంతో మొదటి సారిగా పిట్టల దొర సినిమాలో అవకాశం వచ్చింది. తర్వాత బ్యాచిలర్స్, అమ్మాయి కోసం, ఆనందం, ఔను వాళ్ళిద్దరూ ఇష్టపడ్డారు, మనసంతా నువ్వే, అతడే ఒక సైన్యం, వసంతం, నాగ, నేనున్నాను తదితర చిత్రాల్లో నటించాడు.

## సినిమాలు

## వెబ్ సిరీస్
* టచ్ మీ నాట్ (2025)

## మూలాలు

వర్గం:తెలుగు సినిమా నటులు
వర్గం:మిమిక్రీ కళాకారులు
వర్గం:వ్యాఖ్యాతలు
దివాకర్ బాబు

**[[దివాకర]]్ బాబు** రంగస్థల, సినిమా రచయిత. 100 కి పైగా సినిమాలకు రచయితగా పనిచేశాడు. శుభలగ్నం, యమలీల, ఘటోత్కచుడు, మావిచిగురు, చూడాలనివుంది, ఆహ్వానం, మాయలోడు, రాజేంద్రుడు గజేంద్రుడు వంటి సూపర్‌హిట్ సినిమాలకు మాటలందించాడు.

## జననం
దివాకర్ బాబు 1951 లో తాడేపల్లిగూడెంలో జన్మించారు. గుంటూరులో పెరిగారు. ఈయన తండ్రి కూడా నాటకరంగంలో పనిచేశారు. వీరి తాత, ఇంకా ఇతర కుటుంబ సభ్యులు కూడా రచనా వ్యాసంగంలో ఉన్నారు.

## వ్యక్తిగత జీవితం
ఆయనకు చిన్నప్పటి నుంచి నాటకాలంటే అభిమానం ఉండేది. దివాకర బాబు ముందు కరూర్ వైశ్యా బ్యాంకులో ఉద్యోగం చేసేవారు. ఉద్యోగం చేస్తూనే నాటకాలు రాయడం, పరిషత్తు పోటీల్లో పాల్గొనడం, ప్రదర్శనలు ఇవ్వడం చేసేవారు. అసురగణం, ఎవ్వనిచే జనించు, పుటుక్కు జరజర డుబుక్కుమే, కుందేటికొమ్ము మొదలైన నాటికలు... రసరాజ్యం వంటి నాటకాలు రచించారు.

మద్రాసు వెళ్ళి దర్శకుడు రేలంగి నరసింహారావును కలిసి, ఒక కథ చెప్పారు. అది ఆయనకు నచ్చి దాన్ని అభివృద్ధి చేసి మద్రాసుకు వచ్చేయమన్నారు. అలా కొంటెకాపురం సినిమాతో సినిమా రచయిత అయ్యారు. తర్వాత మన్మధ లీల – కామరాజు గోల, డబ్బెవరికి చేదు లాంటి చిత్రాలకు మాటలు రాశాడు. మెల్లగా సినిమా అవకాశాలు పెరగడంతో బ్యాంకు ఉద్యోగానికి రాజీనామా ఇచ్చేశారు. రేలంగి నరసింహారావు, దాసరి నారాయణరావు, రాఘవేంద్రరావు, కోదండరామిరెడ్డి, కోడి రామకృష్ణ, ఎస్వీ కృష్టారెడ్డి, ముత్యాల సుబ్బయ్య, రవిరాజ పినిశెట్టి, గుణశేఖర్ వంటి దర్శకులతో పనిచేశారు.

ఆయన తనయుడు శ్రీకర్ బాబు కూడా సినిమా రంగంలోకి ప్రవేశించాడు.

## సినిమాలు

## మూలాలు

## బయటి లింకులు
* 

వర్గం:తెలుగు సినిమా రచయితలు
వర్గం:1951 జననాలు
అవును (సినిమా)

**అవును** 2012 లో రవిబాబు దర్శకత్వంలో వచ్చిన ఒక హారర్, థ్రిల్లర్ సినిమా. పూర్ణ, హర్షవర్ధన్ రాణే ఇందులో ప్రధాన పాత్రలు పోషించారు. శేఖర్ చంద్ర సంగీతాన్నందించాడు. ఈ సినిమా 45 లక్షల రూపాయల బడ్జెట్ తో నిర్మించబడింది.

## కథ
ఎప్పట్నుంచో ప్రేమికులుగా ఉన్న మోహిని (పూర్ణ), హర్ష (హర్షవర్ధన్ రాణే) పెళ్ళి చేసుకుని ఒక కొత్త ఇంటిలో కాపురం పెడతారు. కొత్త కాపురంలో అంతా సర్దుకునే దాకా హర్ష తల్లిదండ్రులు కొద్ది రోజులు ఉండటానికి వస్తారు. ఆ ఇంట్లో ఉండే వాళ్ళెవరికీ తెలియకుండా ఓ ఆత్మ తిరుగుతూ మోహిని వెంటపడుతూ ఉంటుంది. మోహినికి తెలియకుండా ఆమె బట్టలు మార్చుకుంటున్నపుడు, స్నానం చేస్తున్నపుడు ఆమెను చాటుగా గమనిస్తుంటుంది. 

హర్ష వాళ్ళ పక్కింట్లో ఉండే చిన్న అబ్బాయి ఆత్మలతో చూడగలిగే, మాట్లాడే శక్తి ఉంటుంది. ఓ రెండు సార్లు అబ్బాయి హర్ష ఇంటికి వచ్చినపుడు ఆ ఇంట్లో ఉండే ఆత్మలతో మాట్లాడతాడు. కానీ పెద్దవాళ్ళకు మాత్రం ఏమీ కనిపించదు. వాళ్ళూ పిల్లవాడు ఏదో ఆట ఆడుకుంటున్నారని దాని గురించి పట్టించుకోరు. హర్ష తల్లిదండ్రులు తిరిగి ప్రయాణమవుతారు. మోహిని తాము హనీమూన్ కి వెళడానికి సరంజామా అంతా సిద్ధం చేస్తుంటుంది. అప్పుడే ఆత్మ వచ్చి ఆమె మీద అత్యాచారం చేయబోతుంది. మోహిని తప్పించుకును పక్కింట్లో తల దాచుకుంటుంది. అక్కడ దైవ పూజలు బాగా చేసే ఒక ఆవిడ (సుధ) ఆమెకు ధైర్యం చెప్పి మళ్ళీ ఇంట్లోకి తీసుకు వెళుతుంది. కానీ ఆత్మ ఆమెను కూడా చంపేస్తుంది. హర్ష ఇంటికి వచ్చి జరిగింది తెలుసుకుని ఆ ఇంటి నుంచి వెంటనే వెళ్ళిపోవాలనుకుంటారు. కానీ పరిస్థితుల ప్రభావం వల్ల మోహిని మరో రాత్రి అక్కడ ఉండాల్సి వస్తుంది. ఆ ఆత్మ నుంచి వారిద్దరూ తప్పించుకున్నారా లేదా అన్నది మిగతా కథ.

## తారాగణం
* మొహినిగా పూర్ణ
* హర్షగా హర్షవర్ధన్ రాణే
* సుధ
* కెప్టెన్ రాజుగా రవిబాబు
* గాయత్రి భార్గవి

## నిర్మాణం
ఈ సినిమాలో చాలాభాగం హైదరాబాదులోని గండిపేట దగ్గర, ఔటర్ రింగ్ రోడ్డు దగ్గర చిత్రీకరించబడింది. రవిబాబు ఈ సినిమాకు సుమారు 45 లక్షల రూపాయలు ఖర్చుతో తీశాడు. సినిమా చూసిన తర్వాత ప్రముఖ నిర్మాత దగ్గుబాటి సురేష్ బాబు దీన్ని 3.5 కోట్ల రూపాయలతో కొనుగోలు చేశాడు. తరువాత ఇందులో పొట్లూరి ప్రసాద్ కూడా భాగస్వామి అయ్యాడు.

## మూలాలు

వర్గం:2012 తెలుగు సినిమాలు
వర్గం:సుధ నటించిన సినిమాలు
దూరి వెంకటరావు

**దూరి వెంకటరావు** తెలుగు కథా రచయిత.
## జీవిత విశేషాలు
ఆయన విశాఖపట్నంలో నివసిస్తున్నారు. ఆయన విజయనగరంలో 1947 జూలై 2 న జన్మించారు. ఆయన తొలికథ 1981 జూలై 7లో వ్రాయబడింది. ఆయన విశాఖపట్నం లోని చౌడువాడ జిల్లా పరిషత్ ఉన్నత పాఠశాలలో ప్రధానోపాధ్యాయునిగా పనిచేసారు.

రామాయణ, భారత భాగవతాది గ్రంథాల్లోని విషయాల్ని నేటి కాలనికి అన్వయిస్తూ ఆసక్తిగా చదివించే రీతిలో వ్రాసిన వ్యాసాలు గల "అమృత వాక్కులు" అనే పుస్తకన్ని రాసారు. ఇవన్నీ వివిధ పత్రికల్లో ప్రచురితమైనవే. ఆంధ్రభూమి దినపత్రికలో "మంచిమాట", ఈనాడు దినపత్రికలో "అంతర్యామి" శీర్షికలోనూ, ధ్యానమాలిక, వసుధ వంటి మాసపత్రికలలో ప్రచురితమైన ఆధ్యాత్మిక వ్యాసాలను "అమృత వాక్కులు" పేరిట సంకలనంగా అందిస్తున్నారు. ఆయన రచించిన "మల్లెసు మంగతాయారు" 28 కథల కథా సంపుటి. ఆయన "బాలమిత్ర కథలు" అనే పుస్తకాన్ని రాసారు.
## కథలు
ఆయన కథలువివిధ పత్రికలలో ప్రచురించబడ్డాయి. కథానిలయంలో వాటి ప్రతులలో కొన్ని లభిస్తాయి.

## మూలాలు

## ఇతర లింకులు

వర్గం:తెలుగు కథా రచయితలు
వర్గం:1947 జననాలు
వర్గం:విజయనగరం జిల్లా రచయితలు
కె. అచ్చిరెడ్డి

**కె. అచ్చిరెడ్డి** ప్రముఖ తెలుగు సినీ నిర్మాత. దర్శకుడు, స్నేహితుడైన ఎస్. వి. కృష్ణారెడ్డితో కలిసి అనేక విజయవంతమైన సినిమాలు నిర్మించాడు. ఆయన కొబ్బరిబోండాం, రాజేంద్రుడు - గజేంద్రుడు, మాయలోడు, యమలీల, ఘటోత్కచుడు, వినోదం, దీర్ఘ సుమంగళీభవ వంటి హిట్ చిత్రాల్ని మనీషా ఫిలిమ్స్ బ్యానర్‌పై నిర్మించాడు.

## వ్యక్తిగత జీవితం
అచ్చిరెడ్డి స్వస్థలం పశ్చిమ గోదావరి జిల్లా, ఆరవల్లి. ఆరవల్లిలోని ప్రభుత్వ పాఠశాలలో చదువుకున్నాడు. అప్పటి నుంచి ఎస్. వి. కృష్ణారెడ్డితో స్నేహం ఉంది. తనకు సినిమా మీద ఆసక్తి లేకపోయినా కృష్ణారెడ్డి అవకాశాల కోసం మద్రాసు వెళ్ళినపుడు తనే నిర్మాత అయితే బాగుండుననిపించింది. హైదరాబాదుకు వచ్చి డబ్బు సంపాదించడానికి అనేక వ్యాపారాలు చేశాడు. మొదట్లో జంట నగరాల్లోని ఇరానీ కేఫ్ లకు స్వీట్లు సరఫరా చేశారు. అప్పట్లో పాప్ సంగీతం ప్రాచుర్యంలో ఉండటంతో పాప్ టీ పేరుతో అప్పట్లో ఉన్న డంకన్ టీకి పోటీగా తయారు చేశారు. గోల్డెన్ ఫింగర్స్ పేరుతో ఒక రకమైన వడియాలు లాంటి ఆహార ఉత్పత్తులకు సంబంధించిన వ్యాపారం చేశారు. కొంతమంది కలిసి బృందంగా ఏర్పడి డబ్బు సంపాదన కోసం ఈ వ్యాపారాలు నిర్వహించేవారు. ఖాళీ సమయాల్లో తెలుగు, హిందీ, ఇంగ్లీషు సినిమాలు చూసేవారు. వ్యాపారాల ద్వారా కొంత డబ్బును కూడబెట్టారు కానీ సినిమా నిర్మాణానికి అవి సరిపోవని తెలిసింది. సినీరంగంతో పరిచయం కలగడం కోసం అప్పుడే ప్రాచుర్యం పొందుతున్న దూరదర్శన్ చానల్లో అధికారులకు, నిర్మాతలకు మధ్య వారధిగా వ్యవహరించడం ద్వారా సినీ ప్రముఖులతో పరిచయాలు పెంచుకున్నారు. అప్పుడే మరో నిర్మాత కిషోర్ రాఠీతో పరిచయం ఏర్పడింది. ఆయనకు అప్పుడే మనీషా వీడియోస్ పేరుతో సినిమాలకు సంబంధించిన ఒక సంస్థ ఉండేది. మొదట్లో మూడు రీమేక్ చిత్రాలు నిర్మించాక కొబ్బరి బోండాం సినిమా తీశారు.

## కెరీర్
1988లో ఆయన కెరీర్ ప్రారంభమైంది. మొదట్లో మనీషా ఫిలిమ్స్ బ్యానర్‌పై కొబ్బరిబోండాం, రాజేంద్రుడు - గజేంద్రుడు, మాయలోడు, యమలీల, ఘటోత్కచుడు, వినోదం, దీర్ఘ సుమంగళీభవ వంటి హిట్ చిత్రాల్ని నిర్మించాడు. తర్వాత ఆర్.ఆర్ మూవీ మేకర్స్ బ్యానర్‌పై హంగామా, సామాన్యుడు, గుండమ్మగారి మనవడు, కిక్ వంటి చిత్రాలకు సమర్పకుడుగా వ్యవహరించాడు. తర్వాత మ్యాక్స్ ఇండియా ప్రొడక్షన్స్ అనే నూతన సంస్థను స్థాపించి ఆది హీరోగా ప్రేమ కావాలి సినిమా తీశాడు.

## మూలాలు

వర్గం:తెలుగు సినిమా నిర్మాతలు
నల్లూరి రుక్మిణి

thumb|నల్లూరి రుక్మిణి
**నల్లూరి రుక్మిణి** తెలుగు కథా రచయిత్రి, న్యాయవాది.
## జీవిత విశేషాలు
ఆమె కథా, నవలా రచయిత్రిగా అందరికీ సుపరిచుతులు. ఆమె భర్త సి.ఎస్.ఆర్.ప్రసాద్ విరసం అధ్యక్షులుగా పనిసేసేవారు. ఆమె కూడా విరసం సభ్యురాలిగా వుంటూ గుంటూరు జిల్లాతో పాటు పరిసర ప్రాంతాలలో జరిగే ప్రజా ఉద్యమాలు, ప్రజా సంఘాల కార్యక్రమాలలో మమేకమవుతూ వృత్తి రీత్యా న్యాయవాదిగా ఎంతో మంది పేదలు, మహిళలకు, కార్మికులకు సాయపడుతున్నారు. ఆమె ‘నర్రెంక సెట్టుకింద’ నవల, "నెగడు" పేరుతో కథా సంకలనం వెలువరించారు. సెగడు సంకలనం పోలవరం ప్రాజెక్టు నిర్వాసితులపై రాసింది.

ఆమె పల్లెటూరి జీవితం నుంచి రావడం వలన, నలభై ఏళ్ళుగా మధ్యతరగతి జీవితం అనుభవిస్తున్నా ఆమెకు అణగారిన వర్గాల గురించి, వారి జీవితాలలో అనుభవిస్తున్న హింస గురించి రాయడమే ఇష్టం. ఆమె సామాన్యుల జీవితాలలో ఎటువంటి మార్పులు, వాటి వలన కలుగుతున్న సామాజిక మార్పులు గురించి. అభివృద్ధి పేరుతో జరుగుతున్న సామాజిక, సాంస్కృతిక దాడిని కథలలో చెప్పే ప్రయత్నం చేస్తున్నారు.

2011లో ఒక చేయి 2012లో ఒక చేయి ఆర్నెల్లపాటు విరిగి బాధపడ్డారామె. అందుకే 2012లో రెండే కథలు రాసారు. చర్ల నిజనిర్థారణ తరువాత ప్రవాహం తిరోగమించదు అన్న కథ రాసారు. కిషన్‌జీ చనిపోయిన నేపథ్యంలో ముంజేతులు ఖండించినా అన్న కథ రాసారు. 2012 డిసెంబరులో ‘కంపెనీ తిరునాళ్ళు’ అన్న కథ రాసారు.

## కథలు
ఈమె రాసిన పత్రికలు అనేక పత్రికలలో ప్రచురితమైనాయి.

## మూలాలు

## ఇతర లింకులు

వర్గం:తెలుగు రచయిత్రులు
రవికృష్ణ

**రవికృష్ణ** (జననం: జూన్ 9, 1989) ఒక దక్షిణ భారతీయ టీవీ నటుడు.  తెలుగు సీరియల్స్ లో  నటించాడు. రవికృష్ణ ఒక సాధారణ ఆర్ టి సి ఉద్యోగి తనయుడు , రవి కృష్ణ చెన్నై లో తెలుగు  సీరియల్ విజేత [ఈ టీవీ] తో తన కెరీర్ ప్రారంభించారు, ఆ తరువాత హైదరాబాద్ వచ్చి అసిస్టెంట్ డైరెక్టర్ గా జాయిన్ అయ్యారు

## వ్యక్తిగత జీవితం
రవికృష్ణ జూన్ 9, 1989 న విజయవాడలో జన్మించాడు.రవి కృష్ణ తండ్రి పేరు విమలేస్వరరావు తల్లి కళావతి  పాఠశాల విద్య,   బి.యస్.సి డిగ్రీ వరకు విజయవాడ లోనే చదివారు   . డిగ్రీ పూర్తయిన తరువాత నటన మీద ఇంట్రెస్ట్ తో చెన్నై వెళ్లి అసిస్టెంట్ డైరెక్టర్ గా జాయిన్ అయ్యారు ఆ   

## కెరీర్
తెలుగు ఈ టీవీ సీరియల్ విజయం లో నటించారు ఆ తరువాత హైదరాబాద్ వచ్చి  సంజీవ్ రెడ్డి గారి దగ్గర  మళ్ళి అసిస్టెంట్ డైరెక్టర్ గా జాయిన్ అయ్యారు , ఆ తరువాత బొమ్మరిల్లు అనే సీరియల్ చివరిలో హీరో తప్పుకోవడం వాళ్ళ రీప్లేస్మెంట్ హీరో గా చేసారు , తర్వాత ఆడిషన్స్ లో సెలెక్ట్ అయ్యి  మొగలిరేకులు సీరియల్ లో నటించారు .హీరోగా మొదటి సీరియల్ హృదయం , ఆ తరువాత కొన్ని తెలుగు సీరియల్స్ లో నటించారు కాని వరూధిని పరిణయం సీరియల్ తోనే గుర్తింపు వచ్చింది   ఆ తరువాత దట్ ఈస్ మహాలక్ష్మి, శ్రీనివాస కళ్యాణం , సుందర ఖండా , బావ మరదళ్ళు  సీరియల్స్ లో బాగా గుర్తింపు తెచ్చుకున్నారు . ప్రస్తుతం ఆమె కథ సీరియల్ లో నటిస్తున్నారు , కాని కొన్ని సీరియల్స్ సగం లోనే ఆగిపొయాయి . అతను ఎక్కడ నటన కోసం  శిక్షణ తీసుకోలేదు.

## మూలాలు

## బయటి లింకులు
* 

వర్గం:తెలుగు సినిమా నటులు
వర్గం:తమిళ సినిమా నటులు
వర్గం:1983 జననాలు
వర్గం:బిగ్ బాస్ (తెలుగు టీవీ సిరీస్) పోటీదారులు
సోనియా అగర్వాల్

**సోనియా అగర్వాల్** ఒక భారతీయ సినీ నటి. ఎక్కువగా తమిళ సినిమాల్లో, కొన్ని తెలుగు సినిమాల్లో నటించింది. తమిళంలో సెల్వరాఘవన్ దర్శకత్వంలో వచ్చిన *కాదల్ కొండేన్*, తెలుగు తమిళ ద్విభాషా చిత్రం 7G బృందావన్ కాలనీ తో మంచి పేరు సంపాదించింది.

## వ్యక్తిగత జీవితం
చండీగఢ్ లో జన్మించిన సోనియా మాతృభాష పంజాబీ. తనకు నటిగా మంచి పేరు తీసుకొచ్చిన దర్శకుడు సెల్వరాఘవన్ ను డిసెంబరు 2006 న వివాహం చేసుకుంది. తర్వాత నటించడం మానేసింది. అయితే ఈ జంట 2009 ఆగస్టులో విడిపోయారు.

## కెరీర్
ఆమె పాఠశాలలో చదివేటపుడే జీ టీవీలో ఓ సీరియల్లో నటించే అవకాశం వచ్చింది. తర్వాత 2002 లో నీ ప్రేమకై అనే తెలుగు సినిమా లో చిన్న పాత్ర వేసింది. తర్వాత చందు అనే కన్నడ సినిమాలో సుదీప్ సరసన నటించింది. 2003 లో సెల్వరాఘవన్ దర్శకత్వంలో వచ్చిన *కాదల్ కొండేన్* సినిమాలో ఆమె పోషించిన దివ్య పాత్రకు మంచి పేరు, అవకాశాలు తీసుకొచ్చింది. ఈ సినిమాకు గాను ఆమెకు ఉత్తమ నూతన నటిగా *ఇంటర్నేషనల్ తమిళ్ ఫిల్మ్ పురస్కారం* లభించింది. ఈ సినిమాను తెలుగులో అల్లరి నరేష్ కథానాయకుడిగా నేను అనే పేరుతో పునర్నిర్మించారు. ఇందులో దివ్య పాత్రలో వేద నటించింది. సోనియా తర్వాత శింబు, విజయ్ లాంటి నటుల సరసన *కోవిల్*, *మాధురే*, *పుదుపేట్టై* లాంటి సినిమాల్లో నటించింది. తర్వాత నటించిన 7G బృందావన్ కాలనీ కూడా మంచి విజయం సాధించింది. 2005లో ఆమె నటించిన *ఒరు కల్లురియిన్ కథై*, *ఒరు నాళ్ ఒరు కనవు* అనే సినిమాలు పరాజయం పాలయ్యాయి. తరువాత ఆమె సుశి గణేశన్ దర్శకత్వంలో *తిరుట్టు పాయలే*, సెల్వరాఘవన్ దర్శకత్వంలో *పుదుపేట్టై* అనే సినిమాల్లో నటించింది. *తిరుట్టు పాయలే మంచి విజయం సాధించగా పుదుపేట్టే విమర్శకుల నుంచి మంచి ప్రశంసలందుకుంది.*

2011లో సెల్వరాఘవన్ తో విడాకులు తీసుకున్న తర్వాత వానం సినిమాలో ఓ సహాయ పాత్రలో నటించింది. మరో నాలుగు అవకాశాలు చేజిక్కించుకుంది. ఆమె 2021లో తెలుగులో డిటెక్టివ్ సత్యభామ అనే సస్పెన్స్ థ్రిల్లర్ సినిమాలో నటించింది.
## నటించిన సినిమాలు
* 7G బృందావన్ కాలనీ
* డిటెక్టివ్ సత్యభామ 
* శాసనసభ (2022)

## మూలాలు

## బయటి లింకులు

*

వర్గం:తమిళ సినిమా నటీమణులు
వర్గం:1982 జననాలు
వర్గం:మలయాళం సినిమా నటీమణులు
అక్కినేని రమేష్ ప్రసాద్

**రమేష్ ప్రసాద్** (జననం **అక్కినేని రమేష్హ్ ప్రసాద రావు**) భారతీయ వ్యాపారవేత్త, సినిమా నిర్మాత. ఆయన ప్రసాద్ స్టుడియోస్, ప్రసాద్ ఆర్ట్ పిక్చర్స్, ప్రసాద్ ఐమాక్స్, ఎల్.వి.ప్రసాద్ ఐ ఇనిస్టిట్యూట్ (ఆయన తండ్రి ఈ సంస్థకు వ్యవస్థాపకుడు) లకు చైర్మన్, అధిపతి. ఆయన 1988-89 కాలంలో ఫిలిం ఫెడరేషన్ ఆఫ్ ఇండియాకు అధ్యక్షునిగా ఉన్నారు.

ఆయన యునైటెడ్ స్టేట్స్లో బి.ఇ.ఎం.ఎస్. డిగ్రీని పొందారు. ఆయన 1974లో ప్రసాద్ ఫిలిం లాబ్స్ను చెన్నైలో స్థాపించారు. ప్రసాద్ స్టుడియోస్ భారతీయ సినిమాలో పెద్దది ఇది దేశవ్యాప్తంగా ముంబై, చెన్నై, హైదరాబాదు, బెంగుళూరు, తిరువనంతపురం, భువనేశ్వర్, కోల్‌కతా, యితర్ దేశాలైన సింగపూర్, దుబాయి, యునైటెట్ స్టేట్స్ లో ఫిలిం ప్రొడక్షన్ సెంటర్లను కలిగి ఉంది.

## ప్రసాద్ గ్రూపు
* ప్రసాద్ ప్రొడక్షన్స్ ప్రైవేట్ లిమిటెడ్, 
* ప్రసాద్ ఫిలిం లాబ్స్, 
* ప్రసాద్ ఇ.ఎఫ్.ఎక్స్, 
* ప్రసాద్ వీడీయో డిజిటల్, 
* ఎల్.వి.ప్రసాద్ ఫిలిం, టివి అకడమీ, 
* ప్రసాద్స్ ముల్టిప్లెక్స్/మాల్ ప్రసాద్స్ ఐమాక్స్
* ప్రసాద్ పనవిజన్, 
* డిసీ దుబాయి, 
* డిసి ఇ సింగపుర్, 
* ప్రసాద్ కార్ప్ యు.ఎస్.ఎ

## మూలాలు

## ఇతర లింకులు
*

వర్గం:తెలుగు సినిమా నిర్మాతలు
వర్గం:జీవిస్తున్న ప్రజలు
అభిషేక్

**అభిషేక్** ఒక తెలుగు సినీ నటుడు. చంద్రశేఖర్ యేలేటి దర్శకత్వంలో వచ్చిన ఐతే సినిమా ద్వారా సినీరంగంలోకి అడుగుపెట్టాడు.

## వ్యక్తిగత జీవితం
అభిషేక్ స్వస్థలం ఉత్తర ప్రదేశ్ లోని మొరాదాబాద్. తండ్రి చనిపోవడంతో డిగ్రీ చదువు మధ్యలోనే వదిలేసి 1999లో హైదరాబాదుకు వచ్చాడు.
2012 డిసెంబరులో అభిషేక్ ను డ్రగ్స్ కేసులో అరెస్టు చేశారు. అభిషేక్, జి. శ్రీనివాసులు అనే వ్యక్తితో స్కోడా కారులో ప్రయాణిస్తుండగా పోలీసులు తమ రోజువారీ చెకప్ లో భాగంగా కారును చెక్ చేయగా అందులో 10 ప్యాకెట్ల కొకైన్ దొరికింది. పోలీసుకు ప్రశ్నించగా తాను, నటుడు రవితేజ సోదరులైన రఘు, భరత్ లతో కలిసి 2010 నుంచి డ్రగ్స్ సేవిస్తున్నట్లు ఒప్పుకున్నాడు.

## కెరీర్
అభిషేక్ 2003 లో చంద్రశేఖర్ యేలేటి దర్శకత్వంలో వచ్చిన ఐతే సినిమా ద్వారా సినీరంగంలోకి అడుగుపెట్టాడు. ఈ సినిమాలో నలుగురు హీరోల్లో ఒకడిగా నటించాడు. తర్వాత అల్లరి నరేష్ ప్రధాన పాత్రలో *కాదల్ కొండేన్* అనే తమిళ చిత్రానికి రీమేక్ అయిన నేను చిత్రంలో ముఖ్య పాత్ర పోషించాడు. నువ్వొస్తానంటే నేనొద్దంటానా చిత్రంలో ప్రతినాయక పాత్ర పోషించాడు. డేంజర్ సినిమాలో కూడా నలుగురు హీరోల్లో ఒకడిగా నటించాడు. శశిరేఖా పరిణయం సినిమాలో హీరో తరుణ్కి తమ్ముడి పాత్రలో నటించాడు.

## సినిమాలు
* ఐతే
* నేను
* నువ్వొస్తానంటే నేనొద్దంటానా
* డేంజర్
* శశిరేఖా పరిణయం
*ఎలా చెప్పను
* కాళిదాసు
* గగనం

## మూలాలు

వర్గం:తెలుగు సినిమా నటులు
సెల్వరాఘవన్

**సెల్వరాఘవన్** తమిళనాడుకు చెందిన ప్రముఖ సినీ దర్శకుడు. తన తండ్రి దర్శకత్వంలో మొదటి సినిమా *తుళ్ళువదో ఇల్లమై* కోసం స్క్రిప్ట్ మీద పని చేసిన రాఘవ తరువాత వరుసగా *కాదల్ కొండేన్*, 7G బృందావన్ కాలనీ లాంటి ప్రేమ చిత్రాలు తీశాడు. తరువాత *పుదుపేట్టై*, *మాయాక్కం ఎన్న* లాంటి గ్యాంగ్ స్టర్ సినిమాలు తీశాడు. కొన్ని సైన్స్ ఫిక్షన్ సినిమాలు కూడా తీశాడు. రాఘవ నేరుగా తెలుగులో తీసిన సినిమా వెంకటేష్ హీరోగా వచ్చిన ఆడవారి మాటలకు అర్థాలే వేరులే. 

## వ్యక్తిగత జీవితం
సెల్వరాఘవన్ 1977 మార్చి 5 న చెన్నైలో జన్మించాడు. తండ్రి కస్తూరి రాజా ప్రముఖ సినీ దర్శకుడు. ఇతనికి మరో ప్రముఖ నటుడైన ధనుష్ తమ్ముడు. అంతేకాక ఇతనికి ఇద్దరు చెల్లెళ్ళు ఉన్నారు. వారిద్దరూ వైద్యులే. ఇతనికి చిన్నప్పుడే రెటీనా సంబంధిత క్యాన్సర్ వ్యాధి సోకడంతో ఒక కన్ను తొలగించాల్సి వచ్చింది. అందుకని బయటకు వచ్చేటప్పుడు ఎక్కువగా కళ్ళద్దాలతో కనిపిస్తుంటాడు. డిసెంబరు 15, 2006న ఇతని మూడు సినిమాల్లో హీరోయిన్ గా నటించిన సోనియా అగర్వాల్ ను వివాహం చేసుకున్నాడు. రెండేళ్ళ వైవాహిక జీవితం తర్వాత ఆగస్టు 9, 2009 న వీరిద్దరూ చెన్నైలోని ఓ కుటుంబ న్యాయస్థానంలో పరస్పర అంగీకారంతో విడాకులు తీసుకున్నారు. తరువాత జూన్ 19, 2011న తమిళనాడు మాజీ అడ్వొకేట్ జనరల్ పి. ఎస్. రామన్ కూతురైన గీతాంజలిని వివాహం చేసుకున్నాడు. ఈ అమ్మాయి ఇతనితో ఒక సినిమాకు సహాయ దర్శకురాలిగా పనిచేసి ఉన్నది. ఈ దంపతులకు జనవరి 19, 2012 న లీలావతి అనే ఓ కూతురు కలిగింది. అక్టోబరు 7, 2013 న ఓంకార్ అనే కుమారుడు పుట్టాడు.

## కెరీర్
సెల్వరాఘవన్ తండ్రి కస్తూరి రాజా సినీ నేపథ్యం కలవాడే అయినా తన పిల్లలను బాగా చదువుకోమని ప్రోత్సహించాడు. దాంతో సెల్వ మెకానికల్ ఇంజనీరింగ్ లో బి.ఇ చేశాడు. కానీ అందులో తాను సరిపోనని భావించి వివిధ రంగాలలోకి ప్రవేశించడానికి ప్రయత్నిస్తుండేవాడు. కొద్ది రోజులకు తాను రచయితగా పనిచేయడమంటే ఇష్టమని తెలుసుకున్నాడు. 1997లో ఇంజనీరింగ్ పూర్తయిన తర్వాత తాన రాసిన కథలను చేతపట్టుకుని నిర్మాతల కోసం తిరిగాడు కానీ ఎవరూ అతనికి అవకాశం ఇవ్వలేదు. దాంతో అతను ఇంటిపట్టునే ఉండిపోవాల్సి వచ్చింది. 2000 లో తన తండ్రి కస్తూరి రాజాకు కూడా అవకాశాలు సన్నగిల్లడంతో కుటుంబం ఆర్థికంగా కూడా సమస్యలు ఎదుర్కొన్నది. తమ దగ్గర మిగిలున్న సొమ్ములతో *తుళ్ళువదే ఇల్లమై* అనే సినిమా తీయాలని నిర్ణయించుకున్నారు. 2002 లో వచ్చిన ఈ సినిమాకు సెల్వరాఘవన్ కథ నందించాడు. ఇందులో అతని తమ్ముడు ధనుష్ హీరోగా నటించాడు. ఆరుగురు హైస్కూలు కుర్రాళ్ళ కథతో తయారైన ఈ సినిమాకు యువన్ శంకర్ రాజా బాణీలు సమకూర్చాడు. ఈ సినిమాకు మొదట్లో అంతంత మాత్రమే ఆదరణ వచ్చినా టీనేజర్ల నుంచి మంచి స్పందన వచ్చి చెప్పుకోదగ్గ విజయం సాధించింది. ఈ సినిమా విడుదలైన తర్వాత సెల్వరాఘవన్ నిజానికి ఆ సినిమాకు దర్శకత్వం వహించింది తానేనని, డిస్ట్రిబ్యూటర్లను ఆకట్టుకోవడం కోసం అప్పటికే దర్శకుడిగా పేరున్న తన తండ్రి కస్తూరి రాజా పేరు వాడుకున్నానని చెప్పాడు.

## ఫిల్మోగ్రఫీ

* *గమనిక: ప్రత్యేకంగా పేర్కొనకపోతే, అన్ని సినిమాలు తమిళంలో ఉన్నాయి.*

### దర్శకత్వ పని

### రచయితగా

### నటుడిగా

### గీత రచయితగా

## ప్రశంసలు

### దక్షిణాది ఫిల్మ్‌ఫేర్ అవార్డులు

; CineMAA అవార్డులు - 2004 

* ఉత్తమ కథా రచయిత - **[[7G బృందావన్ కాలనీ]]**

### ఎడిసన్ అవార్డు

### సైమా

## మూలాలు

వర్గం:తమిళ సినిమా దర్శకులు
వర్గం:తెలుగు సినిమా దర్శకులు
వర్గం:1977 జననాలు
ఆదిత్యబాబు

**ఆదిత్యబాబు**   టాలీవుడ్ నిర్మాత, నటుడు. ఆయన టాలీవుడ్ నిర్మాత లేటు శ్రీ జె.డి.సోంపల్లి కుమారుడు.

## జీవితం
ఆయన చిత్రపరిశ్రమలో మొదటి సినిమా జగడం. దీనిని తన 21 వ యేట నిర్మించాడు. ఆయన బి.ఇ చదివారు. ఆయనకు సినిమాలంటే యిష్టమైనందున సినిమా పరిశ్రమలో జీవితాన్ని ప్రారంభించి నటునిగా లేదా నిర్మాతగా కావాలని అనుకున్నడు. ఆయన బాల్యం నుండి సినిమా నటునిగా కావాలని కోరుకున్నాడు. ఆయన వీరశంకర్ దర్శకత్వంలోని  కన్నడ చిత్రం "అనుతు ఇంతు ప్రీతి" లో కథానాయకునిగా నటించాడు. కథానాయకిగా రమ్య నటించింది ఆయన మొదటి తెలుగు చిత్రం "చాలాకి"

## చిత్రాలు

### నిర్మాతగా
* జగడం  (2007)
* *అంతు ఇంతు ప్రీతి బంతు*  (2008)
* *పరమేషా పన్‌వాలా* (2008)
* ఆర్య 2  (2009)
* *రాం*  (2009)
* *చాలాకి*  (2010)

### నటునిగా
* *అంతు ఇంతు ప్రీతి బంతు*  (2008)
* *చాలాకి*  (2010)

## References

## ఇతర లింకులు
*

వర్గం:జీవిస్తున్న ప్రజలు
వర్గం:1984 జననాలు
వర్గం:తెలుగు సినిమా నిర్మాతలు
వర్గం:తెలుగు సినిమా నటులు